ઉપરોક્ત જોગવાઈમાંથી છટકવાના હેતુસર વેચાણ દસ્તાવેજ દ્વારા સ્થાવર મિલકતનું હસ્તાંતર કરવાના બદલે સ્ટેમ્પ વેલ્યુએશન ઓથોરિટી સમક્ષ જેનું મૂલ્યાંકન કરવાનું જરૂરી જ ન બને તેવી રીતે બાનાખત (Agreement for Sale) અથવા પાવર ઓફ એટર્ની  દ્વારા મિલકતનો કબજો સોંપીને કરાતા વેચાણના વ્યવહારોની છટકબારીનો લાભ લેવાનું શક્ય ન બને, તે હેતુસર તારીખ ૧લી ઓક્ટોબર, ૨૦૦૯થી કલમ ૫૦સીમાં એવો સુધારો કરવામાં આવ્યો કે આ કલમની જોગવાઈઓ, જંત્રી કિંમત તરીકે આકારાતા (assessable) એવા મૂલ્યના સંદર્ભમાં પણ લાગુ પડશે.